આવા લોજિક સાથે ઇસ્ટર એ પેગાન પરંપરા છે એવું કહેવાતું રહેતું હતું. પેગાન એટલે અનેક દેવીદેવતામાં માનતા લોકો. ખ્રિસ્તી, યહુદી અને ઇસ્લામ તેમને અધર્મી જ સમજે છે. કુદરતને પૂજનારા અને આત્મામાં માનનારા અને પુનઃજન્મમાં માનનારા સૌ અસલી ધર્મ જાણતા નથી, તેથી અધર્મી છે. તેમનો આ પ્રાચીન તહેવાર હતો, જેમાં ફળદ્રુપતાની ઉજવણી થતી હતી. વસંતના આગમને ઉત્સવ હતો એટલે જાતિયતાની ઉજવણી થતી હતી. કામ વિના જીવન સંભવ નથી એ સૌ જાણે છે, પણ બધા ધર્મો કામથી બહુ ડરે છે. તેથી કામની જગ્યાએ પછી પ્રેમ અને અલૌકિક પ્રેમના પ્રતિકો ગોઠવી દેવાય છે. તે રીતે ઇસ્ટરના તહેવારમાં ઇંડુ અને સસલું પ્રતીક તરીકે ગોઠવાયા છે.